Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: a 16/2003. (IV. 18.) BM rendelethez
Paragraph Index: 143

1. A szakmai vizsgára bocsátás feltétele az iskolarendszerû képzést követõen: — a Központi Programban elõírt tantárgyak tananyagaiból (moduljaiból) folytatott tanulmányok eredményes befejezése, — a Központi Programban meghatározott idõtartamú és formájú szakmai gyakorlat eredményes teljesítése, — az elõírtaknak megfelelõ gépjármûvezetõi engedély. A szakmai vizsgára bocsátás feltétele az iskolarendszeren kívüli képzést követõen: — a III. fejezetben elõírt szakmai követelmények alapján készült képzési programban foglaltak elsajátítása, — rendelkezzen a Belügyminisztériumnál, a BM irányítása alá tartozó rendvédelmi szerveknél eltöltött hivatásos szolgálati viszonnyal, szerzõdéses szolgálati viszonnyal vagy három év közszolgálati, közalkalmazotti jogviszonynyal, munkaviszonnyal, — az elõírt gépjármûvezetõi engedély, illetve annak a szakmai vizsga idõpontjáig történõ megszerzése. A rokon (rendõr) szakképesítéssel rendelkezõ jelentkezõ a rendészeti szakközépiskola által meghatározott átképzési program szerinti felkészülés teljesítésével bocsátható szakmai vizsgára.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes